

Αρκαλοχώρι, 05/ 08 /2024

Προς: ΜΜΕ

**ΔΕΛΤΙΟ ΤΥΠΟΥ**

**Με μεγαλοπρέπεια γιορτάζεται και φέτος στο Αρκαλοχώρι, η Μεταμόρφωση του Σωτήρος- Κλειστές οι υπηρεσίες και το Δημοτικό Κατάστημα Αρκαλοχωρίου την Τρίτη 6 Αυγούστου**

Με μεγαλοπρέπεια γιορτάζεται και φέτος στο Αρκαλοχώρι, η Μεταμόρφωση του Σωτήρος ή Εορτή του Αφέντη Χριστού, του Πολιούχου Αρκαλοχωρίου.

Παραμονή του Εορτασμού, εκατοντάδες πιστοί προσήλθαν στον πανηγυρικό εσπερινό στον προαύλιο χώρο του Αφέντη Χριστού στο Αρκαλοχώρι για να προσκυνήσουν και να προσευχηθούν στη Θεία Χάρη Του ενώ ανήμερα του εορτασμού θα τελεστεί πανηγυρική Θεία Λειτουργία στον Ιερό Ναό του Αγίου Νεκταρίου.

Αξίζει να σημειωθεί ότι την Τρίτη 6 Αυγούστου 2024 οι υπηρεσίες και το Δημοτικό Κατάστημα στο Αρκαλοχώρι θα παραμείνουν κλειστά, σε αντίθεση με τα Δημοτικά Καταστήματα σε Καστέλλι και Θραψανό που θα εξυπηρετούν κανονικά τους πολίτες.

«Χρόνια πολλά σε όλους! Εύχομαι σύντομα να δούμε τόσο το Ναό που έχει υποστεί σοβαρές ζημιές από το σεισμό της 27ης Σεπτεμβρίου 2021 και ο οποίος γιορτάζει, όσο και το Αρκαλοχώρι αλλά και το Δήμο μας συνολικά, να αρχίσουν να "μεταμορφώνονται". Έχουμε ρίξει όλες μας τις δυνάμεις σε αυτό και τις επόμενες μέρες ανατίθεται η πρώτη μελέτη. Είναι το όνειρο και ο στόχος μας για τον οποίο δουλεύουμε νυχθημερόν! Και του χρόνου με υγεία!», ανέφερε ο Δήμαρχος Μινώα Πεδιάδας Βασίλης Κεγκέρογλου.